G-14

G-14 bola organizácia najbohatších európskych futbalových klubov, ktorá existovala v rokoch 2000 - 2008.  Bola založená v roku 2000 skupinou štrnástich v tom čase najbohatších klubov, noví členovia mohli byť iba pozvaní. To sa stalo iba v auguste 2002, kedy sa počet členov zvýšil na 18.

Kluby organizované v G-14 boli zo 6 krajín – po troch z Anglicka, Francúzska, Nemecka, Talianska a Španielska, 2 z Holandska a 1 z Portugalska. Členovia G-14 vyhrali Ligu majstrov 46 krát z 51 ročníkov. Finále v roku 2004 bolo prvé od roku 1992, v ktorom sa nestretli dva členské tímy – FC Porto nastúpilo proti nečlenovi AS Monaco. Iba trikrát v histórii Ligy majstrov nebol ani jeden z finalistov členom G-14.

Vo finále pohára UEFA sa nečlenovia stretli zatiaľ dvanásťkrát, finále 2005 medzi CSKA Moskva a Sportingom Lisabon bolo prvé od roku 1989.

Organizácia vznikla hlavne na ochranu spoločných záujmov klubov, ktoré sú spolu silnejšie a môžu si vyjednať lepšie podmienky - od UEFA napríklad požadovali peniaze za svojich hráčov zranených pri reprezentačných zápasoch.

Organizácia zanikla po dosiahnutí dohody s FIFA a UEFA, nahradila ju Európska asociácia klubov (ECA).

 Členovia 

Zakladajúci (2000)
20px AFC Ajax (Holandsko)
20px FC Barcelona (Španielsko)
20px FC Bayern München (Nemecko)
20px BV Borussia Dortmund (Nemecko)
20px FC Internazionale Milano (Taliansko)
20px Juventus FC (Taliansko)
20px|border Liverpool FC (Anglicko)
20px|border Manchester United FC (Anglicko)
20px Olympique de Marseille (Francúzsko)
20px AC Milan (Taliansko)
20px Paris Saint-Germain FC (Francúzsko)
20px FC Porto (Portugalsko)
20px PSV Eindhoven (Holandsko)
20px Real Madrid (Španielsko)

Prijatí 2002
20px|border Arsenal FC (Anglicko)
20px Bayer 04 Leverkusen (Nemecko)
20px Olympique Lyonnais (Francúzsko)
20px Valencia CF (Španielsko)

 Referencie 

 Zdroj 

Kategória:Futbalové organizácie
Kategória:Organizácie založené v 2000
Kategória:Organizácie zaniknuté v 2008
Kategória:Medzinárodné organizácie